તાલુકાનાં મહત્‍વનાં જોવાલાયક સ્‍થળોમાં ભુજ ખાતે કચ્‍છ મ્યુઝિયમ, આયના મહેલ, પ્રાગ મહેલ, શરદબાગ પેલેસ, લખપતજીની છતેડી, જયાં ભવ્‍ય સ્‍મૃતિવન તૈયાર થાય છે તે ભુજિયો ડુંગર-કિલ્લો, હલ ગાર્ડન, આશાપુરા મંદિર, સ્‍વામિનારાયણ મંદિર, જડેશ્વર (સુરલભિટ્ટ) મંદિર, કચ્‍છ સંસ્‍કૃતિ દર્ન (લોકકલા સંગ્રહાલય), હમીરસર તળાવ વગેરે આસ્‍થા અને પર્યટનનાં મથકો છે. ભુજ નજીક ભુજોડી ગામ હસ્‍તવણાટનું મુખ્‍ય મથક છે. અહીં ‘ શ્રૃજન ’ સંસ્‍થા આવેલી છે.